D E 

HYPERTROPHIA  CORDIS. 


INAUGURALIS 


QUAM 

CONSENSU  ET  AUCTORITATE 

QUAVttDtfK  $n\j)T2iI3 

IN 

UNIVERSITATE  LITERARIA 
FRIDERICA  GUILELMA 

TRO  SUMMIS 

IN  MEDICINA  et  CIDRURGIA  HONORIRUS 

RITE  SIBI  CONCILIANDIS 

DIE  XXVII.  M.  SEPTEMBRIS  A.  MDCCCXXXIV. 

H.  L.  Q.  S. 

PUBLICE  DEFENDET 
AUCTOR 

FRID.  ADOLFHUS  FREUSHERG 

GUESTPIIALUS. 


OPPONENTIBUS: 

FRANC.  RRTSKEN,  med.  et  ciitr.  dd. 
ADAM.  SAUER,  med.  et  ciiir.  dd. 
FERD.  SCIIEELE,  med.  et  cuir.  cand. 


BEROLINI.  TYPIS  NIETACKIANIS, 


. , ; 


/ # 

r'  '■ 


1 


i ,r  •-  ’ 1 ‘a  " 

. U ■ 

>,  K > :•  - > ■ 


I 


' 

1 ,■  i ...  • ‘ :’ 


' y • ■ 


’ 

/ ) ' 


* 


* \ 

l 

PATRI  OPTIMO 

. i 

G.  ADOLPHO  FREUSBERG, 

REGI  BORUSSORU3I  A CONSILIIS  JUSTITIAE  INTIMIS, 
AD  CINERES  USQUE  COLENDO 


I 


NEC  NON 


1M<4 


• ff  U‘- 


i 


) 


VIRO 

AMPLISSIMO,  EXPERIEATISSIMO 

F.  ENG.  DE  BIGELEBEN, 

x * 

SUMMI  JUDICII  PROVINCIALIS  CONSILIARIO,  ORDINIS 
DE  AQUILA  RUBRA  ETC.  EQUITI, 

AVUNCULO  DILECTISSIMO 


i 


\ 


I 


\ 


11  A S C'  E 


STUDIORUM  PKI M I T I A S 

* k f k . . I 

f*,vf 

INTIMA  PIETATE 

f . ; 'i  r 


/ 


D.  D.  V. 


i 


AUCTOR. 


PROOEMIUM. 


Quum  jam  in  co  essem,  ut  mori  antiquo  sa- 
tisfacturus, pro  summis  in  medicina  et  chir- 
urgia rite  capessendis  honoribus,  dissertatiun- 
culam  conscriberem,  multum  profecto  et  an- 
ceps haesitavi,  quamnam  materiam  ex  magna 
rerum  medicarum  copia  explicandam  elige- 
rem. Sed  quum  in  rebus  theoreticis  nova 
proferre  non  potuerim,  facile  me  excusandum 
existimo,  quod  in  materia  describenda  tiroci- 
nium posuerim,  de  qua  non  omni  destituar 
experientia.  Proinde  ad  dissertationem  de- 

scribendam  aptissima  milii  videtur  Hypertro- 
phia cordis,  (juia  de  hac  materia  ipse  non- 
nulla exempla,  satis  memorabilia  observavi,  et 
quia  non  multae  dissertationes  de  eadem  pu- 
blico examini  subjectae  sunt. 

Ceterum  L.  B.  iterum  iterumque  rogo,  ut 
magis  voluntatis  paratissimae,  quam  eorum, 
quae  praestiterim,  rationem  habeas. 

1*  riusquam  ad  varias  hypertrophiae  cordis  species 
exponendas  me  accingam,  non  ineptum  esse  vide- 
tur, symptomata  alFerre,  quae,  vivis  adhuc  aegrotis, 
illis  communia  sunt.  Haec  in  singulis  hujus  morbi 
casibus  valde  variare  et  diversa  esse,  patet  ex  mul- 
tis observationibus  virorum  illorum,  qui  in  studio 
morborum  cordis  versati  sunt.  Quibus  causis  illa 
symptomatum  diversitas  efficiatur,  inquirentes,  has 
praecipue  notatu  dignas  invenimus: 

1)  Originem;  teste  experientia  enim  hypertro- 
ph  ia  cordis,  quae  morbus  primarius  est,  multo  dif- 
fert, si  symptomata  respicis,  ab  illis  speciebus,  quae 
vitiis  pulmonum  aut  abdominis  procreantur. 

2)  Tempus,  per  quod  illud  cordis  vitium  jam 
perduravit.  Initio  enim  hypertrophia  inulto  vehe- 
mentiora  £t  clariora  symptomata  exhibet;  postea 
vero,  corde  quasi  in  statum  paralysi  similem  de- 
ducto, symptomata  minus  manifesta  sunt 

3)  Non  minoris  momenti  in  illam  diversitatem 
symptomatum  extensio  morbi  est.  Nam  hypertro- 
phia, totum  cor  occupans,  functionem  organi  affecti 

nnilto  magis  perturbat,  quam  hypertrophia  partialis; 
unde  fit,  ut  in  illis  casibus  symptomata  mullo  mo- 
lestiora et  vehementiora,  in  his  vero  mitiora  sint. 

4)  Complicatio  denique  respectu  digna  est.  Raro 
enim  hypertrophia  cordis  morbus  simplex  est,  multo 
frequentius  cum  aliis  morbis,  qui  nunc  hypertro* 
phiam  effecerunt,  nunc  hac  ipsa  effecti  sunt,  con- 
juncta occurrit.  Ad  hos  morbos  pertinent: 

a)  Induratio  substantiae  cordis,  quae  haud  raro 
eo  gradu  pervenit,  ut  ad  ossificationem  accedat; 

b)  mollities; 

c)  dilatatio,  quae  frequentissime  una  cum  hy- 
pertrophia incedit; 

d)  vitia  valvularum  cordis  organica; 

e)  coarctatio  aut  dilatatio  aortae,  venarum  ca- 
varum, vasorum,  pulmonum  nec  non  ulcera  aut  os- 
sificationes in  illis. 

Morbi  allati  cum  hypertrophia  conjuncti,  effi- 
giem formamque  morbi  illius  magnopere  mutent, 
neccsse  est.  Signa,  quibus  vulgo  illud  vitium  or- 
ganicum cordis  stipatur,  haec  sunt. 

Palpitatio  cordis,  quae  cum  semper  adsit,  ta- 
men interdum  sub  lorma  paroxysmorum  exaspera- 
tur, qui  haud  raro  tam  vehementes  incedunt,  ut, 
maxima  excitatione  progressa,  functio  cordis  in 
breve  tempus  sistatur. 

Biirger  (l)  in  uno  hujus  morbi  casu  palpita- 
ti) Diagnostik  der  Herzkrankheiten  S.  28  — 33. 

tionem  usque  ail  scorbiculum  cordis  extensam  ob- 
servavit, quae  tam  lerox  fuit,  ut  oculis  auribusque 
perciperetur,  thorax  totus  conquassaretur  manusque 
huic  imposita  retruderetur;  neque  tamen  adfuit  in 
systole  ille  sonus  sibilans,  qui  in  hypertrophia  mera 
observatur. 

Chelius  (1)  turbulentam  palpitationem  in  ma- 
gno ambitu  observavit,  magis  ad  latus  pectoris  dex- 
trum propagatam,  in  pectore  et  abdomine  percipien- 
dam; praeterea  vero  in  omnibus  arteriis,  inprimis 
colli  pulsatio  vehemens  fuit;  in  altero  casu  venae 
colli  valde  extensae  shnulque  motus  insignis,  undu- 
lans  et  pulsans  iis  inerat. 

Sc/ion  (2)  et  ipse  pulsum  cordis  per  totam 
thoracis  partem  sinistram  usque  ad  regionem  epi- 
gastricam extensum,  pulsum  arteriae  plenum,  for- 
• „ , 

tem,  irregularem,  peculiari  quodam  modo  nndulan- 
tem  et  carotides  intense  pulsantes  vidit;  sed  neque 
haec  hypertrophia  cum  aliis  morbis  non  conjuncta 
fuit.  In  plurimis  casibus  pulsus  cordis  frequens 
neque  irregularis,  neque  intermittens,  interdum  tan- 
tum irregularis  cum  parvo  et  tremente  pulsu  arte- 
riarum. — (luo  minus  morbus  complicatus  est,  eo 
magis  palpitationes  continuas  et  regulares  esse,  anim- 
advertitur. 

(1)  Heidelberger  Idinische  Annalen  Bd.  III.  Ilfj.  III. 
S.  412. 

(2)  In  Ileckets  Lilt,  Annalen  1820  Heft  7.  S,  9, 

2 * 

Ad  cetera  symptomata  numerantur  inquies,  ma- 
gna anxietas,  imprimis  post  cibos  captos,  suffocatio, 
animi  deliquia,  vertigo,  nausea,  quin  etiam  vomitus, 
photopsia  et  susurrus  aurium.  Si  vero  hypertro- 
phia tantum  gradum  adepta  est,  ut  cor  pro  eo,  in 
quo  situm  est,  cavo  nimis  magnum  appareat,  paro- 
xysmi valde  vehementes  sunt  vitaeque  periculosi; 
circulatione  sanguinis  enim  impedita  spasmus  cor- 
dis ct  deinde  cardioplegia  exoriatur,  necesse  est. 
Idem  accidit,  si  hypertrophia  cum  induratione  aut 
mollitie  substantiae  cordis  conjuncta  est;  in  utraque 
combinatione  pulsus  cordis  confluentes,  ita  ut  dis- 
jungi alter  ab  altero  non  possit;  pulsus  arteriarum 
parvus,  tremulus,  saepe  deficiens. 

Hypertrophia  cum  dilatatione  conjuncta  pulsum 
cordis  fortem,  magnum,  plenum  et  pulsum  arteria- 
rum magnum,  saepe  plenum,  exhibet. 

Nonnulli  , discriminis  aliquid  inter  hypertro- 
phiam cordis  dextri  et  sinistri  statuere  conati,  haec 
symptomata  afferunt. 

Teste  Laennec  (1)  in  hypertrophia  ventriculi 
sinistri  tubulo  acustico  impulsus  fortis,  inter  carti- 
laginem quintae  et  sextae  costae  animadvertitur; 
(in  qua  regione  haud  raro  pulsus  cordis  arctis  li- 
mitibus circumscriptus  est),  simulque  sonus  obtu- 
sus, qui  in  magno  hypertrophiae  gradu  diu  resonat. 


(I)  De  1’ausculi.  T.  II.  p.  ‘2H0. 

Strepitus,  ex  contractione  atriorum  ortus,  bre- 
vis et  obtusus  auditur  in  regione  praecordiorum, 
paulo  clarior  in  parte  thoracis  superiori  et  infra 
claviculam. 

Idem  (1)  in  hypertrophia  ventriculi  dextri  in- 
fra sternum  semper,  in  dextro  vero  ejus  latere  non 
nisi  e loco  suo  cor  remotum  sit,  percipi  cordis  ad- 
pulsum  dicit;  praeterea  venarum  jugularium  pulsa- 
tionem certum  hujus  morbi  signum  esse  putat.  Equi- 
dem, cujus  curae  hoc  ipso  tempore  tales  aegrotan- 
tes duae  traditae  sunt,  quarum  alterius  dexter, 
alterius  sinister  cordis  ventriculus  hypertrophia  af- 
fectus est,  multum  differre  inter  se  utriusque  morbi 
symptomata  vidi.  Quippe  altera , viginti  ct  octo 
annorum  puella,  ventriculi  dextri  hypertrophia  af- 
fecta habitum  habet  cachecticum,  malas  ct  labia  co- 
loris ex  livido  albidi,  venae  plurimis  locis  injectae 
esse  videntur.  Pectus  inquirenti  extemplo  sese  of- 
fert cordis  adpulsus  perquam  vehemens,  qui  quum 
ab  eo  spatio,  quod  est  inter  costam  quintam  et 
sextam,  usque  sub  costas  spurias  dextri  lateris  ex- 
tenditur, tum  inprimis  in  scorbiculo  cordis  anim- 
adverti potest;  pectus  sinistrum  tum  oculis  tum 
digitis  admotis  multo  magis  convexum,  quam  dex- 
trum apparet,  intervallum,  quod  inter  est  inter  ster- 
num ct  papillam  mammillarem  dextri  lateris,  digiti 


(1)  Laennec,  1.  c.  p.  2fi. 


14 


/ 


fere  latitudine  superat  id,  quod  inter  sternum  et  si- 
nistri lateris  papillam  intercedit,  contra  extremitates 
anterioris  costarum  dextri  lateris  spuriarum  prae 
iis,  quae  sunt  sinistro  lateri,  aliquot  lineis  promi- 
nent. Interiorem  sterni  partem  si  leviter  tantum 
premis,  summis  extemplo  doloribus  aegrota  crucia- 
tur, nec  minoribus,  si  manum  costis  spuriis  sugges- 
tam sursum  moveas,  qua  quidem  manipulatione  cor- 
dis etiam  palpitationes  admodum  augentur;  percus- 
sione sonum  cordis  usque  sub  costas  spurias  pa- 
tentem invenis,  tubulo  acustico  adhibito,  impulsus 
cordis  admodum  auctus,  inprimis  in  inferiori  sterni 
parte,  repcritur.  Brachium  dextrum  magis  marcuit, 
quam  sinistrum;  praeterea  magna  vertigine,  animi 
deliquiis,  oculorum  obnubilationibus;  susurru  au- 
rium, doloribus  denique,  humeris  insidentibus,  af- 
lecta  est.  Dolores,  quos  in  pectore  sentit  aegrota, 
sedenti  ei  ac  inprimis  inclinatae,  quippe  qua  posi- 
tione sanguinis'  in  venis  circulatio  cohibeatur,  nec 
minus  motu  nimio,  et  ingruente  nocte,  quam  ma- 
xime augentur.  Aegrota,  simulae  lecto  procubuit, 
plures  horas  huc  illuc  jactatur,  nec  prius  acquies- 
cere potest,  quam  dextro  lateri,  inclinato  in  cubi- 

* 

tum  capito,  incubuit;  sinistro  autem  lateri  aut  dorso 
incumbens,  maxime  vero  cum  primum  mane  in  lec- 
tulo erigitur,  dirissimis  cruciatur  doloribus. 

Altera  aegrota,  decem  annorum  puella,  sjmpr 
tomata  exhibet  ab  illis  multo  discrepantia;  neque 

enim  adest,  ut  in  illa,  habitus  cachecticus,  nec  li- 
vido colore  sunt  malae,  sed  potius  tenerrimo  quo- 
dam, intense  rubro  coloro  insignes.  Quoad  pecto- 
ris conformationem,  non  tantum,  quantum  in  illa 
puella  discriminis  animadverti  potest,  neque  id,  quam- 
vis pectus  sinistrum  paullulo  magis  convexum  esse 
videatur,  dimidiam  digiti  latitudinem  excedit.  Sed 
quum  haec  signa  vix  cemmeinoratu  digna  esse  vi- 
deantur, cordis  adpulsus  tam  est  fortis  et  vehemens, 
ut  totum  fere  pectus  conquasset,  maxime  ille  qui- 
dem infra  papillam  mammillarem  sinistri  lateris, 
inter  costam  quintam  et  sextam  percipiendus. 

Percussione  totum  dextrum  latus  normali  sono 
resonare  invenias,  nec  minus  superiorem  pectoris 
sinistri  partem;  sed  jam  infra  costam  tertiam  eum 
locum,  qui  tantodem,  quanto  papilla  mammillaris, 
a sterno  distat,  obtusius  quodammodo  audias  reso- 
nantem. Hic  sonus  eo  fit  obtusior,  quo  ulterius 
'inferiorem  partem  versus  progrederis,  et  usque  in- 
ter postam  sextam  et  septimam  extenditur,  neque 
tamen  ad  sternum  usque  patet,  sed  potius  secun- 
dum totam  pectoris  longitudinem  digiti  quarta  parte 
ah  eo  distat;  idem  sinistram  versus  partem  digito 
amplius  papillam  mammillarem  non  excedit,  ut,  quae 
altiora  sunt  loca,  eodem  modo,  quo  in  pectore  sano, 
resonent.  Manus  adposita  impulsum  perquam  for- 
tem, inprimis  eo,  quem  dixi,  loco,  admota  auris 
tum  illum  impulsum,  tum  sonum,  qui  ventriculo- 

ruin  contractione  exoritur,  admodum  sonorum  per- 
cipit. x Si  digito  costis  spuriis  sinistri  lateris  sup- 
posito sursum  premis,  cordis  palpitatio  aliquantu- 
lum augetur;  non  minus  vehemens  pulsatio  perci- 
pitur in  arteriis  majoribus,  inprimis  carotidibus,  ut 
aegrota  in  capite  interdum  sibi  cor  pulsare  dicat, 
ex  quo  de  nimia  arteriarum  cerebri  pulsatione  con- 
cludere licet.  Quae  pulsatio  non  solum  accrescit, 
sed  etiam  cum  doloribus  pungentibus  in  sinistro 
pectore  conjungitur,  tum  motu  nimio,  tum  maxime 
scalas  scandendo.  Paroxysmi,  quibus  haec  aegrota 
vexatur,  etiam  ab  illis,  de  quibus  supra  diximus, 
differunt,  quod  non  nisi  per  diem,  nocte  raro  ae- 
grotae quietem  turbant,  nisi  quod  somnis  interdum 
territa  expergefiat.  Utroque  ventriculo  hypertrophico, 
utriusque  morbi  symptomata  conjuncta  incedunt, 
ita  tamen,  ut  ea,  quae  ex  hypertrophia  dextri  ven- 
triculi oriuntur,  semper  praevaleant. 

SECTIO  CADAVERUM. 

Cadaverum  sectiones  admodum  diversa  exhi- 
bent, prout  aut  mera  adfuit  hypertrophia  aut  cum 
aliis  juncta  morbis  ea  incesserat.  In  mera  hyper- 
trophia substantia  muscularis  ita  crevit,  ut  parieti- 
bus cordis  ad  pollicis  crassitudinem  et  musculis  pa- 
pillaribus ud  magnitudinem  digiti  minimi  elatis, 
ventriculorum  cavum  non  solum  non  adauctum,  sed 


17 


etiam  ita  minutum  appareat,  ut  ventriculus  sinister 
vix  nucem  possit  continere. 

Biirger  (1)  in  cadavere  hominis,  hypertrophia, 
ex  inflammatione  orta,  mortui,  cor  vidit,  quod  mo- 
dum magnitudinis  solitae  ter  excedebat , et  arctis- 
sime cum  pericardio  cohaerebat;  in  quo  adhuc  vivo 
omnia  fere,  quae  supra  nominavi,  symptomata  ap- 
paruerant. 

Item  Chelius  (1)  in  sectione  hominis,  qui  vi- 
vus eadem  omnia  symptomata  eaque  ad  terri- 
bilem evecta  gradum  exhibuerat,  cor  se  invenisse 
contendit,  quod  magnitudinem  normalem  ter  supe- 
rabat, atria  attenuata,  ventriculos  contra  justo  du- 
riores et  crassiores,  omnes  valvulas  semilunares  os- 
siflcatas. 

In  hypertrophia , cum  dilatatione  conjuncta, 
contraria  fere  sectio  exhibet ; etenim  cavitates 
multo  majores  sunt,  quam  in  corde  sano,  ut 
fere  tantum  humoris,  quantum  cor  bovinum  aut 
equinum,  capere  valeant.  At  vero  cordis  substan- 
tia non  solum  adaucta  est,  sed  etiam  peculiari 
quodam  modo  alienata,  durior,  compressior,  majo- 
ris ponderis  specifici  et  fragilior,  quare  ad  ruptu- 
ram inclinat,  qua  progressa  mors  haud  raro  addu- 
citur, praeterea  venae  cavae  et  cor  dextrum  san- 
guine crasso,  nigro,  non  ut  alias  coagulato,  repleta 


(1)  1.  C. 

(1)  1.  c. 

inveniuntur.  Chelius  cor  III.  librarum  ponderis 
vidit,  quod  dextra  maxime  in  parte  una  cum  venis 
cavis  hypertrophia  allectum  et  cujus  valvulae  semi- 
lunares cum  arteria  pulmonali  fere  coaluerant. 

AETIOLOGIA. 

Es  iis,  quae  ex  anatomia  pathologica  de  hy- 
pertrophia cordis  attuli,  jam  patet,  hanc  ex  nimia 
substantiarum  accessione  oriri,  quae  accessio  rursus 
nasci  potest: 

1)  Ex  nimia  nutritione  per  magnam  sanguinis 
copiam,  qui  lympha  plastica  abundat,  elFecta.  Haec 

autem  partialis  et  cum  dissensione  inter  utrum  que 

\ 

latus  cordis,  si  ambitum  respicis,  conjuncta  esse 
solet,  quae  dissensio  plerumque  congenita  est;  in 
qua  re  causa  sita  est,  ut  ex  lege  physica  latus  for- 
tius et  majus  majorem  semper  materiae  nutrientis 
partem  sibi  vindicet  et  cum  damno  debilioris  in 
dies  majus  incrementum  capiat.  Quamvis  autem 
ratio  illa  anomala,  plerumque  vitium  primae  sit 
formationis,  tamen  serius  oriri  potest,  si  sanguinis 
x unda  diutius,  quam  fas  est,  impedimento  quodam 
praesenti,  quod  illi  ultra  tendenti  obstat,  in  cordis 
vasis  retinetur.  Sed  aliam  opinionem  a viro  Ii. 
A danis  (1)  prolatam  invenies,  qui  majorem  nume- 
rum vasorum  in  corde,  cum  pericardio  concreti, 


(1)  E.  Adarjis  neue  Sammlungen.  T.  X.  p.  (i72. 

substantiam  penetrare,  eoque  uberiorem  nutritionem 
atque  augmentum  effici , putat.  IIoc  quitlem  inge- ' 
iliose  dictum  videtur,  attamen  cogitantes,  cor  et 
pericardium  sive  nonnullis  filamentis,  sive  arctius 
conglutinata,  tela  quadam  cellulosa  intercedente,  in- 
ter se  cohaerere,  opinionem  istam  probare  non  pos- 
sumus. 

2)  Inflammatione,  quae  cor  occupat,  hypertro- 
phiam procreari  posse,  extra  dubium  positum  est, 
quippe  quae  nisu  plastico  aucto  in  novas  produc- 
tiones prona  sit.  Quamvis  enim  adhuc  inter  me- 
dicos disputetur,  utrum  existat  vera  carditis,  nec  ne, 
tamen  analogia  et  experientia  docet,  cordis  substan- 
tiam, uti  cujuscunque  musculi , inflammatione  affici 
posse,  atque  exempla  non  desunt,  quibus  fibrarum 
interstitia  materia  purulenta  referta  reperiebantur, 
quorum  plura  Kreissig  (1)  et  Runis  (2)  adferunt; 
quibus  et  ipse  Laennec,  de  anatomia  pathologica  et 
morbis  pulmonum  cordisque  optime  meritus,  aliqua 
ex  parte  saltem  asseutit,  quippe  qui  carditidem  to- 
talem neget,  partialem  vero  admittat  et  se  ipsum 
abscessum  in  cordis  substantia  semel  detexisse  di- 


(1)  Kreissig  die  Krankheiten  des  Herzens  systema- 
tisch  bearbeitet  und  durch  eigene  Beobaelituugen  erlau- 
tert.  3 Th.  Leipzig  1J314. 

(2)  A.  13  urus  von  einigen  der  liaufigsten  und  vvichtig*- 
slen  Herzkrankheilen,  aus  dem  Engl.  von  Dr,  Nasse.  Le.ugo 
1JJI3. 

cat;  quare,  symptomatibus,  quae  ail  inflammationem 
cordis  perterenda  sunt,  progressis,  et  in  sectione 
instituta,  cordis  substantia  alienata,  justo  pallidiore 
et  molliore  nempe  reperta,  cor  inflammatione  occu- 
patum fuisse,  optimo  jure  colligere  licet.  Quod  ad 
dilatationem  cordis  attinet,  quae  plerumque  cum 
hypertrophia  conjuncta  est,  haec  eadem  ex  causa 
originem  ducere  solet,  sed  opiniones  etiam  inter  se 
discrepant. 

Nonnulli  dilatationem  ratione  mechanica  ex  ve- 
liementissimo  sanguinis  impetu,  coarctato  ostio  in- 
feriori, quare  sanguis  diutius  in  cavis  retineatur, 
eorumque  parietes  extendantur,  explicare  student. 
Sic  Parry , Pasta  et  Corvisart  (1).  Alii  inflamma- 
tionem unicam  causam  esse  contendunt,  ut  Testa  (2), 
qui  opinionem  istam  non  admittit,  quia  impedimen- 
tum circuitus  sanguinis  saepe  desit,  et  dilatatio  cum 
majori  parietum  crassitie  saepenumero  deprehenda- 
tur. lluic  Hufeland  (3)  consentit.  Etiam  P.  Frank 

* ? 

saltem  de  aneurysmatum  ratione  eadem  opinione  utitur. 
Huic  quoque  Kreissig  (4)  maxime  favet,  qui  in- 


(1)  J.  N.  Corvisart  essai  sur  les  maladies  et  les  le- 
sions  organiques  du  coeur  et  de  gros  vaisseaux.  Paris 

1818. 

(2)  A.  J.  Testa  uber  die  Krankheiten  des  Herzens. 
Auszug  aus  dem  Ital.  von  Kurt.  Sp  ren  gei.  HalJe  1813. 

(3)  Huf.  lourual  13d.32.  Jalirb.4.  p.  y.r>. 

(4)  1.  c. 

flammationem  ad  excitandam  dilatationem  plurimum 
valere  judicat,  quamvis  non  raro  cum  impedimento 
quodam  in  circuitu  sanguinis  conjuncta  ingrediatur. 
Quaestio  vero  nobis  se  ofFert,  quo  modo  inflamma- 
tione cordis  cava  dilatari  et  extendi  possint?  In- 
flammatio cum  vegetatione  efficaciori  ot  celeriori, 
quae  in  vasis  minimis  sedem  praecipue  tenet,  com- 
paranda est,  vegetatio  autem  aucto  non  sine  majori 
fluidorum  affluxu,  functionumque  organicarum  rapi- 
ditate procedere  potest.  Quodsi  igitur  in  inflam- 
matione idem  contingit,  tunc  pars,  ea  affecta,  majori 
fluidorum  copia  adauctaque  caloris  animalis  exci- 
tandi ratione  relaxari  et  extendi  debet. 

Experientia  hoc  quotidie  probat,  quae  partes, 
ex  compage  vel  durissima  et  solidissima  constru- 
ctas, si  inflammentur,  molliores  fieri  et  tumescere 
docet.  Non  mirum  igitur,  quod  idem  in  inflamma- 
tione cordis  occurrit,  quum  laxior  ejus  tela  impetu 
sanguinis,  in  cava  irruentis,  extenditur  et  sic  volu- 
men eorum  amplificatur.  Activitatem  auctam  vel  sta- 
tum quendam  ad  inflammationem  prope  accedentem,  qui 
a Mo7'gagni  (1),  Corvisart(2 ) etLancisii  (3)  exemplis 
comprobatur,  a pluribus  auctoribus,  praecipue  Laennec 
maximi  momenti  in  illum  morbum  efficiendum  esse, 
contenditur.  Hic  enim  aliorum  musculorum  instar 


(1)  In  epist.  No.  17. 

(2)  1.  c. 

(3)  De  aneursym. 

actione  aequo  fortiori  cor  amplificari  docent,  nec 
vero  distinguunt,  utrum  sit  majus  fortiusque  ratione 
vasorum  et  sanguinis  irruentis,  an  debilius  et  minus. 
Illud  enim,  parietibus  fortioribus  crassioribusque 
instructum,  actione,  quoad  substantiam  augebitur, 
lioc  autem  cum  detrimento  substantiae,  quoad  volu- 
men, extenditur. 

Praeterea  ex  laxitate  fibrarum  nimia,  u t Lanci- 
sii  saltem  contendit,  morbus,  de  quo  agitur,  origi- 
nem ducere  fertur.  Quae  laxitas  vero,  ut  accedit, 
plerumque  ex  inflammatione  quadam  progressa  vel 
ex  specifica  quadam  substantiae  alienatione  exorta 
esse  videtur. 

Si  aetatem,  in  qua  homines,  morbo  nostro  cor- 
repti, versantur,  respicis,  raro  illum  in  impubibus, 
nec  valde  frequenter  in  puberibus,  sed  plerumque 
in  illis,  qui  involutionem  versus  jam  tendunt,  oc- 
currere, ex  observationibus  de  hac  re  collectis  col- 
ligere licet.  Quin  saepe  aliqua  proclivitas  ad  illa 
vitia  cordis  organica  adsit,  quamquam  res,  in  quibus 
illa  posita  est,  nondum  satis  accurate  erutae  sunt, 
non  dubitandum  est;  quin  etiam  saepe  eam  heredi- 
tariam, certa  affirmant  testimonia  Lancisii  (i),  qui 
hypertrophiam  cordis  cum  dilatatione  junctam  per 
quatuor  hominum  genera  propagatam  vidit. 

Pfevfer  (2)  quinque  homines  iisdem  parentibus 


(1)  1.  c.  Bd.  IT.  prop.  47. 

(2)  Horns  Archiv  1821.  Hft.  I. 

natos,  qui  Inde  a tenerrima  juventute  morbis  cordis 
affecti  fuerant,  subita  morte  corripi  vidit,  sectio 
corda  hypertrophica  et  dilatata  exhibebat.  Similia 
observata  sunt  a Kreissig  (1),  Testa  (2)  etc. 

Ipse  novi  familiam,  cujus  pater,  qui,  quum  ad- 
olescens adhuc  erat,  saepe  de  affectionibus  cordis 
morbosis  questus  est,  bona  quidem  hoc  tempore 
valetudine  gaudet,  cujus  liberi  omnes  vero  vitiis 
cordis  organicis  laborant : in  lilio  maximo,  aetate  XXVI. 
annorum  mortuo,  hypertrophia  ventriculi  utriusque 
ad  magnum  gradum  evecta  inventa  est;  secundus 
ossificatione  arteriae  coronariae  cordis  affectus  esse 
videtur;  tertius  omnia,  quae  supra  attuli,  hypertro- 
phiae exhibet  symptomata;  filia  denique,  quae  non- 
dum annos  pubertatis  transgressa  est,  speciem  prae 
se  fert  cyanoticam.  — Causae  excitantes  quam  ma- 
xime inter  se  differre  possunt.  Quod  ad  meram 
hypertrophiam  attinet,  de  ea  excitanda  maxime  vi- 
dentur motus  nimii  corporis,  pulmonum  excitatio- 
nes, nimiaque  animi  irritatio  accusanda  esse.  Ad 
eam  vero  hypertrophiam,  quae  cum  dilatatione  con- 
juncta est,  proferendam  peculiaris  quidam  morbus 
— Rheumatismus  — Arthritis  etc.  etc. ‘ accedat,  ita 
ut  vitium  cordis  illud  exitus  illorum  morborum  sit. 
Sed  etiam  exanthematibus  suppressis  et  metastasi 
impetiginum  hypertrophia,  /tum  mera,  tum  cum  di- 


(1)  1.  c.  Bd.  II.  Abth.  11.  S.  656. 

(2)  1.  c.  St.  4 5. 

Iatatione  conjuncta  videtur  oriri  posse,  teste  Auten- 
rietho  (1),  qui  iu  cadavere  hominis  post  suppressam 
scabiem  phthisi  pulmonali  affecti  et  repentina  morte 
correpti,  hypertrophiam  cordis  invenit. 

Cor  vis  ari  (2),  Kreissig  (3),  Chelius  (4)  hyper- 
trophiam cordis  viderunt  ab  impetiginum  metastasi 
exortam;  Iliirger  (1.  c.)  iu  eo,  de  quo  supra  dixi 
cor  ex  inflammatione  admodum  auctum  vidit. 

Gendrin  (5)  hypertrophiam  descripsit  cum  in- 
flammatione tunicae  cordis  internae  junctam;  quin 
etiam  Micliaelis  (6),  hominem,  in  quo  antea  sym- 
ptomata morbosa  apparuerant,  post  vehementem  pe- 
ctoris contusionem  repente  hypertrophiae  sympto- 
mata exhibuisse,  narrat.  Aegrotus  is,  quem  Schdn 
observavit,  in  quo  omnia  hypertrophiae  adfuerant 
symptomata  et  in  cujus  sectione  ventriculus  sinister 
admodum  hypertrophicus  reperiebafur,  magnis  one- 
ribus portandis  atque  inmodico  usu  spiritus  fru- 
menti in  hunc  morbum  inciderat. 

Ex  iis,  quae  supra  notavimus  exemplis,  per- 
spectu facile  erit,  causas  hujus  morbi  admodum 

esse  varias  et  inter  se,  quam  maxime  discrepantes, 

• ■ 1 ■ j 

(1)  Vers.  B.  I.  Hft.  I. 

(2)  1.  c. 

(3)  1.  c. 

(4)  1.  c. 

(5)  Anatom.  Beschreibung  der  Entzdg.  Thl.  II.  p,  39- 

(6)  Aneurysmatis  cordis  disquisitio,  Halle  1185, 

ut  nisi  hereditaria  quaedam  adsit  ad  illum  mor- 
bum dispositio,  certum  quid  praedicari  de  iis  raro 
possit. 

Equidem  lierlinum  (l)  sequens,  tres  principa- 
les hypertrophiae  species  distinguendas  esse,  puto: 
simplicem,  exccntricam,  i.  e.  cum  dilatatione  con- 
junctam, et  concentricam,  h.  e.  una  cum  coarctatione 
cavitatum  incedentem;  de  quibus  singulis  separatim 
agendum  nobis  est.  Sed  quum  de  signis  merae  hy- 
pertrophiae tum  sinistri  tum  dextri  ventriculi  jam 
supra  satis  ubere  egerimus,  ad  excentricam  trans- 
eamus , cujus  triplex  est  ratio ; aut  enim  uterquo 
ventriculus,  aut  solus  dexter  aut  solus  sinister  di- 
latatus est. 

1)  H vpertrophia  cordis  cum  universa  dilatatione 
hisce  manifestatur  signis.  Cor  magno  pulsat  cir- 
cuitu, non  solum  sinistro  pectore,  inde  a processu 
ensiformi  ad  claviculam  usque,  quin  tergum  versus 
usque  ad  columnam  vertebralem,  et  saepe  dextra 
etiam  pectoris  parte;  quod  quum  manu  pectori  ad- 
mota jam  percipi  possit,  tamen  magis  manifestum 

I 

fit  auscultatione,  qua  in  eodem  circuitu  cor  adeo 
vehementer  adpulsans,  ut  caput  tubulo  adpositum 
retrudi  videatur,  atque  obtuse  quodammodo  et  sur- 
de resonans  animadvertimus.  Itidem  percussione 
sonum  cordis  non  iis,  quibus  in  sano  corpore,  li- 

(I  m I ournal  von  W a 1 1 h e r un d G r » e f © 


(6)  B e r t i n. 
Bd.  VII.  Hft.  3.) 

mitibus  circumscriptum,  sed  eo  usque,  quo  pulmo- 
num sonus  in  sano  homine  auditur,  illos  exceden- 
tem invenimus.  Ad  summum  gradum  evecto  morbo 
tanta  est  cordis  pulsatio,  ut  non  auribus  solum,  sed 
etiam  oculis  se  otFerat,  et  pectoris  volumine  ad  cor 
continendum  non  amplius  sufficiente,  sinistra  ejus 
pars  dilatetur  et  magis  convex/j  fiat.  Arteriarum 
radialium  pulsus,  quamquam  interdum  fortem,  ple- 
num, frequentem,  regularem  esse  videmus,  tamen 
plerumque  cum  vehemente  illa  cordis  contractione 
et  pulsatione  dissentire  solet;  est  enim  parvus,  ce- 
ler, justo  multo  frequentior,  saepe  deficiens.  Prae- 
terea summa  adest  pectoris  oppressio,  livor  faciei, 
apnoea,  tussis  vehemens,  plerumque  sicca,  interdum 
cum  sputis  sanguinolentis;  quae  omnia  non  solum 
motu  nimio,  imprimis  scalas  scandendo  excitantur, 
sed  quiescentem  etiam  aegrotum  hora  maxime  re- 
pentina octava  aut  nona,  accedentibus  saepe  asth- 
maticis symptomatibus,  ut  respiratione  sublimi,  ce. 
leri,  anhelante,  anxietate  magna,  aggrediuntur  di- 
rumque  in  modum  cruciant,  ac  post  dimidiam  de- 
mum horam  et  plerumque  flatibus  emissis,  vexare 
aegrotum  desinunt.  Quibus  accedunt  ea,  quae  om- 
nibus cordis  morbis  communia  sunt,  symptomata, 
ut  animi  deliquia,  vertigo,  paralysis  aut  stupor  bra- 
chii sinistri,  oculorum  obnubilationes,  aurium  susur- 
rus, vomitus  denique,  a diaphragmatis  depressione 
orientes.  Effusa  in  pericardium  aqua  cordis  pulsa- 

tiones  non  amplius  tam  vehementes  apparent,  quam 
antea  fuerunt. 

2)  Hypertrophia  cum  dilatatione  cordis  dextri 
saepissime  a coarctatione  ostii  aortae  aut  ostii  ve- 
nosi ventriculi  sinistri  aliisque  volvularum  vitiis  ori- 
ginem ducit,  nec  non  e cyanosi  interdum  eam  exo- 
riri observavit  Corvisart  (1).  Idem  haecce  enarrat 
symptomata  (2);  cordis  palpitationem  vehementem, 
pulsum  durum,  frequentem,  vibrantem,  irregularem, 
eundem  tamen  interdum  imprimis  brachio  dextro 
parvum,  frequentem,  contractum,  quin  etiam,  quam- 
quam raro  adest,  venarum  brachialium  pulsationem, 
inspirationem  difficilem,  tussim,  tamen  sanguinolen- 
torum sputorum  expertem,  colorem  ex  livido  albi- 
dum, dyspnoeam  et  anxietatem  magnam;  inclinatos 
aegros  paroxysmi  aggrediuntur  sulFocatorii , quibus 
accedit,  quod  in  hypochondrio  dextro  convexitas 
quaedam,  celerius  ac  fortius  pulsans,  quam  ipsum 
cor,  conspicitur. 

3)  Hypertrophia  cordis  cum  dilatatione  cordis 
sinistri  haecce  praebet  symptomata:  palpitationem 
cordis  frequentem,  fortem,  late  patentem,  ad  caroti- 

n 

des  propagatam,  et  iu  scrobiculo  cordis,  saepe  etiam 
teste  Laennec , in  dorso  percipiendam,  adpuls?s 
cordis  celeres,  manum  admotam  magna  vi  retru»feI|“ 
tes,  saepe  adeo  vehementes,  ut  quaque  contrae-iono 

(1)  1.  r.  p.  272. 

(2)  I.  c.  p.  73. 

totum  corpus  conquassetur;  arteriarum  pulsum  cum 

pulsu  cordis  congruentem,  durum,  vibrantem,  aut 

* 

facile  comprimendum,  quibus  accedunt  aurium  tin- 
nitus, oedema  palpebrarum,  sputorumque  uberrima 
secretio.  Saepe  aegroti  de  vapore  quasi  quodam 
calido,  inde  a corde  caput  versus  ascendente,  con- 
queruntur. 

Symptomata  hujus  morbi  et  causarum  diversi- 
tate et,  si  quae  adsunt,  complicationibus  mutari 
quodammodo  solent. 

Lobstein  (1)  hominem,  qui  post  frequentes  rheu- 
matismos pectoris  in  hunc  morbum  inciderat,  ma- 
gnis quidem  palpitationibus  pectorisque  oppressione 
vexari,  ceteris  vero  omnibus  fere  symptomatibus  li- 
berum observavit. 

Pertinet  huc  etiam  dilatatio  cordis  cum  hyper- 
trophia et  atrophia  dimidiata,  qui  morbus  testibus 
Kreissig  (1),  Corvisarl  (2),  distingui  a similibus 
vix  potest;  quod  quo  clarius  eluceat,  aliquot  ejus 
morbi  casus  hic  enarrare  e re  erit.  Morgagni  cor 
hoc  modo  alienatum  observavit  in  sectione  hominis, 
qui  vivus  nil,  nisi  ambigua  quaedam  morbosae  cor- 
iis affectionis  symptomata  exhibuerat. 

In  epist.  XVII.  No.  21.  sectionem  hoc  modo 

Journal  de  la  soc.  des  seienc.  du  Bas*Rhin  1824, 
Coh.  l.  p,  334. 

(2) \  c.  Th.  II.  AbthJg,  11.  St.  494. 

(3)  1 c.  p.  76. 

enarrat.  »> Ventriculus  dexter  caveam  quidem  se- 
» eundum  naturam,  sed  valde  crassos  parietes  habe- 
»bat,  sinistri  vero  tanta  erat  cavea,  ut  posset  cor 
>» alterum,  naturali  non  majus,  continere,  sed  vicis- 
»sim  parietes  adeo  tenues,  ut  vix  motum  cordis  su- 
«stincre  potuisse  videretur;  non  multo  minor  capa- 
» citas  arteriae  magnae,  ut  11011  humana,  sed  bubula 
» videretur. « ' 

Kreissig  (1)  incrassationem  ventriculi  sinistri 
cum  attenuatione  dextri  junctam  describit,  quae,  fis- 
sura transversali,  digiti  longitudine,  in  sinu  venae 
coronariae  exorta,  repentina  morte  aegrotum  corri- 
puit. i|ui  quum  initio  imprimis  in  scalas  ascen- 
dendo oppressione  pectoris  magnis  cordis  palpita- 
tionibus laborasset,  subito,  hausto  potu  frigido,  par- 
oxysmo suffocatorio,  per  duas  horas  durante,  una 
cum  palpitationibus  atrocissimis,  noctu  corripieba- 
tur; detracta  magna  sanguinis  quantitate,  quamvis 
lenirentur  illi  paroxysmi,  tamen  semper  redibant, 
fiuemque  tandem  vitae  aegri  imposuerunt.  Alius 
quidam  aegrotus  in  intervallis,  quae  inter  paroxys- 
mos intercurrebant,  optima  valetudine  videbatur 
gaudere,  nisi  quod  nimia  quadam  in  agendis  rebus 
cupiditate  atque  celeritate,  continuis  faciei  sudori- 
bus insignis  erat. 

Pierquin  (2)  hominem,  qui  post  multas  exant- 

(1)  I.  Th.  III.  St.  33—37. 

(2)  Frorieps  iNoti/.en  Btl.  IV.  S.  1UO. 

latas  fortunae  vicissitudines  aegrimonia  nimiumque 
potui  indulgendo  valetudinem  suam  labefactarat,  dys- 
pnoea et  tussi  fere  continua  laborantem,  pallidum, 
ictericum,  inflatum,  genitalia  et  extremitates  inferio- 
res oedemate  affecta,  pulsum  debilem,  saepe  vix 
percipiendum  et  levem  quendam  sonum  in  regione 
cordis  observavit;  facta  sectione,  cor  mirum  quan- 
tum auctum,  cavitates  dilatatae  ct  sanguine  ad  po- 
lyporum formam  coagulato  repletae,  totum  cor  mol- 
lefactum  et  parietes  atrii  sinistri  admodum  atte- 
nuati nec  non  ostia  venarum  pulmonalium  et  aortae 
perquam  dilatata  inventa  sunt;  cor  dextrum  contra 
et  imprimis  ejus  ventriculus,  qui  simul  valde  dila- 
tatus fuit,  admodnni  crassos  et  duros  parietes  ha- 
buit. 

Diversis  hypertrophiae  speciebus  expositis  quae- 
dam adhuc  de  decursu  et  exitibus  hujusce  morbi 
addenda  sunt. 

Quoad  decursum,  hic  vulgo  valde  diuturnus  et 
haud  raro  tam  lentus,  ut  aegrotorum  animus  tum 
tandem  ad  illam  vertatur,  postquam  morbus  magnum 
gradum  adeptus  est,  quod  imprimis  de  illa  specie 
contendi  potest,  quae  cum  dilatatione  conjuncta  est. 

Illa  vero,  quae  ortum  ducit  ex  rheumatismo, 
et  aetatem  juvenilem  invadit,  multo  citius  decurrit. 
Nunc  morbus  remittit,  nunc  resurgit  et  recrudescit. 
Tempestas  enim  sicca  et  calida  retrudit  haud  raro 
incipientis  saltem  morbi  symptomata,  semper  ea  le- 

uieiis,  tempore  aequinoctiorum,  praesertim  autum- 
naliifin,  ingentiumque  aeris  et  tempestatis  mutatio- 
num repentinarumque  vicissitudinum,  coeli  humidi 
et  frigidi,  morbus  gravior  multoque  veliementior  fit. 

, Ciborum  potuumque  irritantium  usus  imprimis  coi- 
feae,  vinorum  et  quae  sunt  cetera,  coitus,  eandem 
vim  in  morbum  illum  exercent. 

EXITIS. 

Utrum  illae  morborum  species,  de  quibus  agi- 
tur, curationem  perfectam  admittant,  nec  ne,  adhuc, 
nondum  extra  dubium  positum  est;  id  vero,  quam- 
quam raro,  vi  medicatrici  naturae  aut  auxilio  artis  no- 
strae contingit,  ut  hypertrophia  in  uno  eodemque 
statu  retineatur  ejusque  incrementum  impediatur; 
multo  frequentius  vero,  ope  sero  aut  nulla  lata,  cre- 
scendo sensim  sensimque  progreditur,  et  mortem 
subito  efficit,  quae  triplici  modo  procreari  potest. 

«)  Kuptura  substantiae  cordis;  quo  facto  san- 
guis in  cavis  cordis  accumulatus  in  pericardium  ef- 
funditur. In  plurimis  casibus  ille  exitus  extra  fines 
diagnoseos  jacet,  in  raris  vero  cognoscitur  sojiu 
quodam,  qui  eo  temporis  momento,  quo  cor  di- 
rumpitur, ab  aegroto  et  ipsis  circumstantibus  perci- 
pitur. Xon  multo  post  symptomata  haemorrhagiae 
internae,  lacies  pallida,  anxietas,  sudor  profusus  et 
frigidus,  frigus  extremitatum,  convulsiones,  deliquia 

animi  apparent,  atque  mors  in  plurimis  casibus  ce- 
lerrime subsequitur. 

i)  Teste  Sc/tuenlein  ruptura  aortae  ipsius  ex- 
itus lethalis  adduci  potest. 

c)  Ilydropericardia  et  h ydrothorax , quae  hy- 
pertropliiam  excipit,  fere  in  omnibus  casibus  paucis 
tantum  exceptis,  circuitu  sanguinis  impedito  et  suf- 
focatione aliata,  vitae  finem  imponunt. 

JVonnulli  alius  adhuc  exitus  mentionem  injiciunt, 
qui  vero  haud  dubie  rarissime  occurrit.  Conten- 
dunt enim  illi,  tunica  interna  et  media  cordis  di- 

rupta,  externam  sacci  instar  extendi  posse,  quo  fa- 
cto aneurysma  sacciforme,  ut  vocant,  exoriri,  quod 
plerumque  in  ventriculo  aortae  occurrit. 

Sensu  quodam,  quasi  aliquid  interne  dirum- 
peretur, et  humoris  calidi  aliquid  effunderetur,  at- 
que sono  simili  illi,  qui  fluido  per  coarctatum  mea- 
tum se  effundente  efficitur,  illud  aneuryma  cogno- 
scendum esse  dicitur. 

TROGNOSIS. 

Si  ulla  salutis  spes  in  morbo  nostro  affulget, 
ea  tantummodo  in  incipiente  locum  habere  videtur; 
quin  adeo  initio  adhuc  dubium  est,  utrum  sanitas 
perfecta  restitui  possit.  Confirmatus  vero  ille  mor- 
hus,  ut  omnia  vitia  organica  cordis,  curationem  vel 
nullam  vel  difficillimam  et  vix  perdurantem  admit- 
tit, quod  et  c.\  natura  indoleque  morbi  ct  ex  mul- 


ti.s  de  hac  re  collectis  observationibus  jam  satis 
elucet.  Quare,  si  in  prognosi  propaganda  valetu- 
dinem bonam  perlecte  restituendam  respicis,  illa 
mala  est. 

Faustior  attamen  prognosis  apparet,  si  refer- 
tur ad  vitam  conservandam.  Diaeta  et  regimine  apte 
instituendo  et  observando,  et  usu  aptorum  remedio- 
rum et  in  juvenibus  et  in  senibus  haud  raro  effici- 
tur, ut  vita  adhuc  per  plures  annos  protrahatur. 
Certum  vero  judicium  de  hac  re  laturo  respicienda 
sunt  et  gradus,  quem  morbus  adeptus  est,  et  tem- 
pus, per  quod  perduravit,  et  vehementia  symptoma- 
tum, respirationis  nempe  difficultates,  pedum  oede- 
ma, anxietas  praecordiorum,  impulsus  ac  extensio 
ictuum  et  denique  status  virium.  Praeterea  ratio 
habenda  est,  utrum  morbus  jam  in  exitum  quendam 
transierit,  nec  ne.  Exitus  enim  quicunque  demum 
est,  fere  omnem  spem  vitae  diutius  adhuc  servandae 
irritam  reddit.  Ut  plurimum  moleste  afficit  cos, 
qui  adhuc  juvenes  et  annos  pubertatis  nondum  trans- 
gressi sunt;  hi  enim  raro  ad  senectutem  perveniunt, 
et  morte  immatura  auferuntur.  In  senibus  autem 
morbus  multo  lentius  decurrit;  sed  ad  hydropsiam 
magis  inclinat. 


TIIEKAPIA. 

Ad  morbos,  de  quibus  actum  est,  radicitus  cu- 
randos, methodus  quaedam,  primo  a l alsalvn  pro- 

posita,  et  recentissimis  temporibus  a Laennec  re- 
cepta et,  ut  Iiic  saltem  refert,  prospero  cum  eventu 
adhibita , nobis  praesto  est , quae  postulat , ut 
iterum  iterumque  sanguis  emittatur , aegri,  quos 
illa  mala  aggressa  sunt,  quam  maxime  quiescant, 
et  tantum  modo  victus  porrigatur,  quantum  vi- 
tae sustinendae  satis  est,  illtidquc  non  bipartito, 
sed  tripartito  et  quadripartito  etiam  , ut  verbis 
utar  excellentissimi  Albertini , exigua  dosi  san- 
guifera  vasa  ingressum  ea  tum  ne  minimum  quidem 
distendat.  Quae  ratio  medendi  vero  valde  molesta 
et  difficilis  plerumque  ab  aegrotis  repudiabitur,  et 
incipiente  morbo  tantum  locum  habebit,  quia,  simul- 
ae confirmatus  est,  vix  ullam  curationem  admittit, 
et  periculo,  ne  hydropsia  aut  exhaustio  virium  se- 
quatur, non  carens,  non  nisi  rarissime  in  usum  vo- 
cari potest.  Quamvis  itaque  maxime  illa  vitia  or- 
ganica, inprimis  ubi  intensioris  gradus  evaserint, 
desperata  quasi  videantur,  curarique  radicitus  non 
possint,  et  valeant  hodie,  quae  ante  seculum  value- 
rant excellentissimi  Albertini  verba  » procul  dubio 
»enim  gravissima  sunt  vitia  (cordis  scilicet)  atque 
»in  praecipiti  discrimine  interdum  posita,  ut  nobis 
v certe  hactenus  in  iis  medicinam,  quae  morbum  adi- 
wmat,  invenire  minime  datum  sit»:  tamen  dubitan- 
dum non  est,  quin,  si  vitia  illa  nascentia  et  ex  oc- 
culto, ut  solent,  insidias  struentia  possunt  repre- 
hendi, ne  adeo  celeriter  increscerent  neve  aliud  ex 

alio  intensius  et  irreparabilius  succederet,  effici 

» 

possit. 

Quae  cura  palliativa  vero,  quum  hypertrophia 
ejusque  species  et  symptomata  prae  se  ferant  per- 
petua et  comites  habeant  paroxysmos,  quibus  prae- 
sertim continetur  fatalis  ille  in  cordis  aut  aortae 
rupturam,  hoc  est  in  mortem,  exitus,  non  solum  ea, 
quae  in  perpetua  symptomata,  sed  etiam,  quae  in 
paroxysmos  sint  facienda,  respicere  debet.  Consi- 
stunt tales  paroxysmi  in  sanguinis  ad  cor  stagna- 
tione  et,  quae  inde  sequitur,  actionis  hujus  visceris 
per  momentum  cessatione,  aut  syncope,  cujus  causa 
remota , si  hypertrophiae  una  aut  altera  species 
adest,  in  dysharmonia  inter  vim  matricem  cordis  et 
sanguinem  movendum  ponenda  est.  Quare  ad  venae- 
sectionem  confugimus,  sed  parva  modo  quantitate 
mittatur  sanguis,  ut  iterari,  mox  possit  venaesectio. 
Alia  vero,  praesertim  quae  citius  extrinsecus  deri- 
vant, non  sunt  negligenda.  Itaque  crura  ad  genua 
usque  pediluvio  tepido  immittantur,  item  brachia  et 
manus;  clyster  emolliens  cum  aceto  injiciatur,  sina- 
pismus, cui  hic  magna  est  fama,  deltoidi,  cruribus 
aut  suris  imponatur. 

Expositis  hucusque,  quae  sint  in’  paroxysmis 
instituenda,  transeamus  nunc  ad  perpetuorum  symp- 
tomatum curam,  quae  id  elaborare  debet,  ne  illa  vi- 
tia celerius  crescant.  Quare  actio  vasorum  miuucu- 

da,  circuitus  sanguinis  retardandus  ej usque  affluxus 
a corde  derivandus. 

Oinniiiin  remediorum  herba  digitalis  sibi  maxi- 
mam famam  comparavit,  lleccntissimis  temporibus 
Broussais  (1),  Lalliac  lumen  atque  decus,  pleniore, 
ut  solet,  ore  plenaquc  manu  asparagi  plantae,  ut 
ait,  maximis  contra  hypertrophiam  cordis  viribus 
praeditae,  ad  astra  sustulit  laudes. 

Nos  asparagum  non  alio  modo,  quam  renes 
impellendo  eortimque  adaugendo  functiones  in  cor 
agere  putamus;  nec  minori  jure,  cineres  vitis  pam- 
pinorum, quibus  magnam  urinas  pellendi  vim  in- 
esse  ingeniosissimus  et  divinus  Schonlein  docuit, 
specificum  in  cor  exercere  effectum,  diceres.  Loco 
digitalis  saepe  aqua  lauroccrasi,  aut  acid.  borussi- 
cum,  aut  acid.  llalleri  substitui  potest. 

Nec  utilitate  carcbit,  et  ad  actionem  vasorum 
minuendam  et  nd  sanguinem  a corde  derivandum, 
salia  media , quae  alvum  leniter  ducunt,  in  usum 
trahere,  aut  externe  vesicatoria  perpetua,  setaceum, 
fonticulum  aut  ipsam  moxarn.  Yenaesectiones  par- 
vis intervallis  summo  cum  fructu  repetuntur. 

Denique  de  regimine  diaetetico  nonnulla  adhuc 
addenda  sunt,  in  hoc  enim  est  iis  maxima  spes  po- 
sita, qui  organicis  laborant  cordis  vitiis,  nec  un- 
quam medicus  sat  magnam  in  illud  iustituendum 

f 

(1)  Annales  de  Ia  rncdecine  physiologique.  luillet  18*29. 


I 


37 


dirigere  potest  attentionem.  Ejusmodi  autem  diae- 
tam esse  oportet,  ut  omnia,  quae  quocunque  modo 
cor  irritant,  amoveantur,  severissimamque  in  cibo 
potuque  assumendo  legem  aegrotus  sequatur.  Ita- 
que vitetur  repletio  et  ciborum  varietas,  atque  levis 
sit  coena.  Potus  spirituosi  et  cibi  excitantes  om- 
nino rejiciendi.  Diaetae  carneae  lactea  haud  dubie 
praeferenda.  Quiescendum  etiam  quam  maxime  est 
iis,  qui  aliquo  organico  cordis  vitio  laborant,  vel 
lenissimus  sit  motus  et  qualis  neque  defatiget  ne- 
que sanguinem  concitet.  Studia,  venus,  animi  pa- 
themata,  ira,  tristitia,  moerorque  sedulo  arceantur. 

autumno  autem  anni  MDCCCXXXII  hanc  almam 

in  medicina  et  chirurgia  honores  in  me  conferantur. 

THESES  DEFENDENDAE. 


1.  ISec  homines  ab  uno  pari  originem  ducunt,  neque 
omnes  ad  unam  speciem  reduci  possunt. 

2.  Hypertrophia  cordis  semper  est  lethalis. 

3.  Contra  vim  mortis  non  est  medicamen  in  hortis. 

-i.  Post  foetum  partum  placenta  certo  quodam  et 
brevi  quidem  temporis  spatio  praeterlapso , ex 
utero  est  removenda . 

5.  Primam  vulnerum  intentionem  post  amputationem 
semper  petendam  esse , contendo. 

6.  Sunt  morbi  sanorum. 

7.  Medicus  ipse  remedium. 

8.  Omne  vivum  ex  ovo. 

9.  Post  coenam  stabis  vel  passus  mille  meabis. 

10.  Quod  hirudo  medicinalis  in  allopathia , est  pu- 
lex in  homoeopathia. 


